**CIRCULAR 49-2016**

- A todas as Delegacións (\*)

 - Aos clubes e adestradores

(\*) Para a súa distribución entre todos os estamentos da súa demarcación

 **SOLICITUDE DE PRAZAS PARA O**

**CENTRO GALEGO DE TECNIFICACIÓN DEPORTIVA.**

**CURSO ACADÉMICO 2016/17**

Todos aqueles atletas interesados en optar a unha praza para o **Centro Galego de Tecnificación Deportiva** na vindeira tempada 2016/17 deberán presentar o modelo de solicitude que se adxunta neste documento xunto ao seu currículo deportivo antes do día **10 de xuño** na Federación Galega de Atletismo.

Lembramos que tódolos atletas que fosen finalmente admitidos deberán seguir vinculados ao longo de dous anos co club de orixe, salvo acordo mutuo entre o atleta e o club.

A FGA, unha vez recibidas tódalas solicitudes emitirá unha proposta á Dirección do CGTD.

**Requisitos**

Á espera que se publique oficialmente a convocatoria de prazas para a vindeira tempada 2016/17 incorporamos nas seguintes liñas as modalidades de prazas ofertadas no curso 2015/16 co fin de informar, de forma xeral, aos posibles interesados acerca dos perfíles de praza que convocou o Centro Galego de Tecnificación Deportiva na pasada tempada:

***TIPOS DE PRAZA:***

*4.1.* ***Para o grupo de Tecnificación:*** *deportistas que fagan 15, 16, 17 ou 18 anos no 2017 (nados nos anos 2002, 2001, 2000 e 1999).*

***Praza de Residente:*** *residentes fóra do Concello de Pontevedra ou concellos próximos.*

*Beneficios da praza: matrícula no IES adscrito ao centro, aloxamento e manutención completa na residencia, servizo de lavandería, incorporación ao grupo de adestramento da súa modalidade, servizo médico-deportivo, servizo de fisioterapia e titoría.*

***Praza de Externo 1:*** *residentes no Concello de Pontevedra ou concellos próximos.*

*Beneficios da praza: matrícula no IES adscrito ao centro, xantar no comedor da residencia, incorporación ao grupo de adestramento da súa modalidade, servizo médico-deportivo, servizo de fisioterapia e titoría.*

*4.2.* ***Para o grupo de Rendemento:*** *deportistas que fagan de 19 a 25 anos no 2017*

***Praza de Externo 2:*** *para deportistas participantes no Cto. do Mundo ou de Europa.*

*Beneficios da praza: xantar no comedor da residencia, incorporación ao grupo de adestramento da súa modalidade, servizo médico-deportivo e servizo de fisioterapia.*

***Praza de Externo 3:*** *para deportistas que residan fóra do seu entorno familiar e acrediten resultados deportivos de alto nivel no Cto. de España.*

*Beneficios da praza: incorporación ao grupo de adestramento da súa modalidade, servizo médico-deportivo e servizo de fisioterapia.*

***Residente maior 18 anos****: para deportistas que remataron a súa bolsa como integrantes do grupo de tecnificación (residentes e externo 1), que estean incluídos nalgúns dos programas de axuda ao deportista olímpico/paralímpico, deportistas que, sen ter sido bolseiros do grupo de tecnificación previamente, estean incluídos nalgúns dos programas de axuda ao deportista olímpico/paralímpico ou deportistas que formasen parte da selección española durante os dous últimos anos.*

*4.3.* ***Outro tipo de praza:***

***Élite:*** *para deportistas con participación nos últimos XXOO, Xogos Paralímpicos, Ctos. do Mundo ou de Europa de categoría absoluta, e/ou que fose convocado pola selección nacional no ano 2016.*

*Beneficios da praza: xantar no comedor da residencia, instalacións deportivas, servizo médico-deportivo e servizo de fisioterapia.*

**OUTROS DATOS DE INTERESE**

- Poderán concorrer a esta convocatoria tódolos/as deportistas que reúnan os requisitos establecidos nas bases que se publicarán e que pertenzan a algunha das federacións deportivas galegas con autorización vixente para desenvolve-lo seu programa de tecnificación deportiva nas instalacións do centro.

- A Secretaría Xeral para o Deporte reservarase a posibilidade de cubrir ou non a totalidade das prazas ofertadas, en función do grao de cumprimento dos requisitos propostos para cada perfil.

- Unha comisión fará unha valoración das solicitudes presentadas en relación a tres aspectos fundamentais: deportivo, académico e socio-económico.

**RESPONSABLE DA F.G.A. DO PROGRAMA DE TECNIFICACIÓN 2016/17**

Dña. Mª. Dolores Pedrares Alonso

**MODELO SOLICIUTDE**

**(CUBRIR CON LETRA MAIÚSCULA)**

|  |  |
| --- | --- |
| **APELIDOS** |  |
| **NOME** |  |
| **DATA NACEMENTO** |  / **/ LUGAR NACTO**:  |
| **DNI** |  |
| **ENDEREZO** |  |
| **LOCALIDADE** |  |
| **PROVINCIA** |  |
| **CÓDIGO POSTAL** |  |
| **TELÉFONO** | FIXO: MÓBIL: |
| **EMAIL** |  |
| **IDADE ACTUAL** |  |
| **Nome e apelidos do adestrador actual** |  |
| **Club actual do atleta** |  |
| **Estudios feitos no curso 2015/16** |  |
| **Estudios a facer no curso 2016/17** |  |
| **Modalidade atlética practicada** |  |
| **Mellores marcas realizadas na tempada 2015/16** |  |
| **Tipo de praza (Sinalar según convocatorias anteriores)** |  |
| **PARA FORMALIZAR A SUA SOLICITUDE DEBE REMITIR POR CORREO ORDINARIO OS SEGUINTES DATOS ANTES DO 1 DE XUÑO:** * Curriculum deportivo tempada 2015/16
* Expediente académico curso 2015/16
* Informe da situación socio-económica e interese en acudir ao CGTD
* Informe do adestrador (especificando tempo que leva adestrando, horas semanais adicadas ó adestramento, condicións... e outra información que sexa relevante

 **A At. Víctor Arufe****Federación Galega de Atletismo**Avda de Glasgow, 13 Complexo Deportivo de Elviña - 15008 A CoruñaFax: 981292056  |

Victor Arufe Giraldez

Secretario Xeral da FGA

(Asdo. no Orixinal)

A Coruña, a 24 de Maio de 2016